Angela Merkela

Angela Dorothea MerkelaCognomen Latinum Merkela (-ae): Dominicus Caveosanus, "Qui fide non dignus Merkelae et Sarkozyo irrisui fuit et de Italiae fama detraxit" in commentario
"FUIT!", Ephemeris (2012).  (nata Hamburgi die 17 Iulii 1954) fuit cancellaria foederalis Rei Publicae Foederatae Germaniae, prima femina quae hoc munus in tota Germaniae historia sustinuit.

 Familia, iuventus, munus 
Filia pastoris Horsti Kasneri magistraeque Herlindae Kasner (natae Jentzsch) in Re Publica Democratica Germanica erudita est. Annis ab 1973 ad 1978 Lipsiae studebat atque diploma physicae adepta est. Tum Berolinum Orientale profecta in Academia Scientiarum, primum in sectione chemiae theoreticae, deinde in sectione chemiae analyticae, laboravit. Ibidem anno 1986 doctoratum rerum naturalium assecuta est. 

 Cursus honorum 
 In rebus novis Res publica Democratica Germanica (1989–1990) 
Merkela anno 1990 post res novas in Re Publica Democratica Germanica in Cameram Populi primo tempore libere creatam missa est. Praeterea oratrix primi ministri RDG Lotharii de Maizière (CDU) fuit.

 Administra Foederalis (1991–1998) 
Ab 3 Octobris 1990, post Germaniam coniunctam, Merkela legata Dietae Foederalis Germaniae est, die 18 Ianuarii 1991 administra foederalis feminarum et iuventutis, 17 Novembris 1994 administra foederalis oecologicae facta est. 

 Secretaria generalis et praeses CDU 
Anno 1998, post victoriam Socialis Democraticae Factionis Germaniae collegium summorum magistratuum relinquere coacta est. Eodem anno praeses novus CDU, Volfgangus Schäuble Angelam Merkelam secretariam generalem suae factionis nominavit. Ex mense Aprili 2000, Christianae Democraticae Unioni Germaniae (Theodisce CDU) praesidebat. Mense Decembri 2018 non iam candidata praesidis CDU fuit et Anna Margarita Kramp-Karrenbauer eius successor electa est.Res in Die Zeit, 7 Decembris 2018.

 Cancellaria Foederalis Germaniae (ex anno 2005) 
Die 22 Novembris 2005, cancellaria coalitionis magnae electa est, prima mulier tota in historia, quae Germaniae imperavit. Ante hanc electionem, imperaverunt Gerardus Schröder et Helimutus Kohl. Vicarius cancellariae factus est Francus Gualterus Steinmeier, egregius sodalis Socialis Democraticae Factionis Germaniae (Theodisce SPD). Post electionem 27 Septembris 2009, Merkel foedus cum SPD finivit et tum cum FDP Guidone Westerwelle duce de novo consilio administrorum egit, quod 28 Octobris nominatum est. Die 22 Septembris 2013, comitiis Dietae Foederalis vicit, sed factio FDP victa noniam legatos in parlamentum mittere potuit.Res in Der Spiegel. 23 Septembris 2013. Die autem 17 Decembris 2013, tertio cancellaria electa est. et tum iterum foedus regnandi cum SPD factione habuit.Res in FAZ.net die 17 Decembris 2013. Post electionem anno 2017 habitam, Merkela primo cum FDP et Viridibus de foedere regnandi agebat, sed successu caruit. Tum cum Socialibus Democraticis iterum foedus fecit: die 14 Martii 2018, quartum cancellaria foederalis electa est.tagesschau.de die 14 Martii 2018.

Anno 2008, Praemium Caroli Magni accepit. Alumna Universitatis Harvardianae honoris causa creata est die 30 Maii 2019."Angela Merkel Awarded with Harvard Honorary Degree," San Antonio Express-News, 30 Maii 2019.

 Notae 

 Bibliographia 
 Landler, Mark. 2017. "Merkel Meets Trump, the Defender Versus the Disrupter." New York Times, 17 Martii. 

 Conradus Adenauer
 Ioachimus Gauck
 Helimutus Kohl
 Christianus Wulff

 Nexus externi 

 Pagina personalis Angelae Merkel

Categoria:Alumni Universitatis Harvardianae
Categoria:Alumni Universitatis Lipsiensis
Categoria:Administri Foederales Oecologiae
Categoria:Administri Foederales Feminarum et Iuventutis
Categoria:Cancellarii Germaniae
Categoria:Chemici Germaniae
Categoria:Incolae Germaniae
Categoria:Incolae Rei publicae Democraticae Germanicae
Categoria:Legati Dietae Foederalis Germaniae
Categoria:Physici Germaniae
Categoria:Praesides CDU
Categoria:Praesides Fractionis CDU/CSU Dietae Foederalis Germaniae
Categoria:Praemium Caroli Magni
Categoria:Secretarii generales CDU